b"\n_START_ARTICLE_\nFA Premier liga 2007./08.\n_START_SECTION_\nMenad\xc5\xbeer godine Udru\xc5\xbeenja liga\xc5\xa1kih menad\xc5\xbeera\n_START_PARAGRAPH_\nNagradu LMA-a za menad\xc5\xbeera godine osvojio je Alex Ferguson koji je predvodio Manchester United do druge uzastopne liga\xc5\xa1ke pobjede. Nagradu mu je uru\xc4\x8dio Fabio Capello 13. svibnja 2008.\n_START_SECTION_\nPFA igra\xc4\x8d godine u izboru navija\xc4\x8da\n_START_PARAGRAPH_\nPro\xc5\xa1logodi\xc5\xa1nji pobjednik, Cristiano Ronaldo, progla\xc5\xa1en je PFA-ovim igra\xc4\x8dem godine u izboru navija\xc4\x8da za 2008. Liverpoolov napada\xc4\x8d Fernando Torres zauzeo je drugu poziciju, dok je Arsenalov veznjak Cesc F\xc3\xa0bregas bio tre\xc4\x87i.\n_START_SECTION_\nPFA nagrada za zasluge\n_START_PARAGRAPH_\nBBC-jev komentator i biv\xc5\xa1i bek Engleske i Blackpoola Jimmy Armfield primio je PFA nagradu za zasluge za svoj nogometni doprinos.\n_START_SECTION_\nFWA nogometa\xc5\xa1 godine\n_START_PARAGRAPH_\nNagrada Football Writers' Associationa za 2008. osvojio je Cristiano Ronaldo drugu sezonu uzastopno. Krilni napada\xc4\x8d Manchester Uniteda slavio je ispred napada\xc4\x8da Liverpoola Fernanda Torresa i Portsmouthova vratara Davida Jamesa.\n_START_SECTION_\nBarclays igra\xc4\x8d sezone\n_START_PARAGRAPH_\nCristiano Ronaldo, 23, osvojio je Barclaysovu nagradu za igra\xc4\x8da godine drugu sezonu.\n_START_SECTION_\nBarclays menad\xc5\xbeer sezone\n_START_PARAGRAPH_\nAlex Ferguson, 66, po osmi je put pokupio Barclaysovu nagradu za menad\xc5\xbeera sezone.\n_START_SECTION_\nBarclaysova Zlatna kopa\xc4\x8dka\n_START_PARAGRAPH_\nCristiano Ronaldo progla\xc5\xa1en je dobitnikom Zlatne kopa\xc4\x8dke. Napada\xc4\x8d Manchester Uniteda s 31 je golom u 34 liga\xc5\xa1ka nastupa zacementirao prvu poziciju ispred Arsenalova Emmanuela Adebayora i Fernanda Torresa iz Liverpoola. Bila je ovo prva sezona Premier lige u kojoj je najbolji strijelac postigao vi\xc5\xa1e od 30 golova jo\xc5\xa1 od kad je dvanaest godina prije Alan Shearer s 31 golom odveo Blackburn Roverse do naslova prvaka.\n_START_SECTION_\nBarclaysova Zlatna rukavica\n_START_PARAGRAPH_\nLiverpoolov vratar Pepe Reina osvojio je Zlatnu rukavicu po tre\xc4\x87i put uzastopno. Reina je sa\xc4\x8duvao svoju mre\xc5\xbeu \xc4\x8distom u 18 od 38 nastupa, vi\xc5\xa1e od bilo kojeg drugog golmana u liga\xc5\xa1koj sezoni.\n_START_SECTION_\nBarclays Premier League Merit Award\n_START_PARAGRAPH_\nPortugalac Cristiano Ronaldo dobitnik je nagrade zbog dostizanja brojke od 30 golova u sezoni."